# புரோட்டான் சாகா



**புரோட்டான் சாகா** (*Proton Saga*) என்பது மலேசியாவின் புரோட்டோன் நிறுவனத்தால் தயாரிக்கப்பட்டு வரும் தானுந்து வாகனங்கள் ஆகும். இவை ஜப்பானில் தயாரிக்கப்படும் மிட்சுபிசி லான்சர் (*Mitsubishi Lancer Fiore*) ரகத்தைச் சார்ந்தவை. முதல் புரோட்டான் சாகா வாகனம் 1985 ஜூலை 9 இல் வெளியானது. முதல் தலைமுறை புரோட்டான் சாகா வாகனங்கள் 1985-லிருந்து 2005-ஆம் ஆண்டு வரை தயாரிக்கப்பட்டன.  

இரண்டாம் தலைமுறை வாகனங்கள் 2008 ஜனவரி 18 இல் இருந்து தயாரிக்கப்பட்டு வருகின்றன. **சாகா** (*Adenanthera Pavonina*, ) என்றால், குண்டுமணி என்று பொருள். குண்டுமணி மரங்கள் மலேசியாவில் சாதாரணமாகக் காணப்படுபவை. மலேசியாவின் முதல் வாகனம் வெளிவருவதற்கு முன்னர், அதற்கு பெயர் வைக்கும் போட்டி நடத்தப்பட்டது. இஸ்மாயில் ஜாபார் என்பவர் சாகா என்று பெயர் வைத்தார். அவருக்கு ஒரு சிகப்பு நிறக் கார் அன்பளிப்பாக வழங்கப்பட்டது.  

புரோட்டான் சாகா கார் மலேசியாவின் தேசிய சின்னமாகக் கருதப்படுகிறது. புரோட்டான் சாகா வாகனம் தயாரிக்கப்பட்டதும், முதல் வாகனம் மலேசிய தேசிய அருங்காட்சியகத்திற்கு அன்பளிப்பாக வழங்கப்பட்டது. இரண்டாவது வாகனம், சாகா என்று பெயர் சூட்டிய இஸ்மாயில் ஜாபாருக்கு வழங்கப்பட்டது.  

புரோட்டான் சாகாவின் ஓர் இலட்சத்தாவது வாகனம் ஜனவரி 1989 இல் வெளியானது. 1996 இல் பத்து இலட்சத்தாவது வாகனம் வெளிவந்தது. இதுவரையில், 12 இலட்சம் புரோட்டான் சாகா முதல் தலைமுறை வாகனங்கள் தயாரிக்கப்பட்டுள்ளன. அதன் பின்னர் இரண்டாம் தலைமுறை வாகனங்கள் தயாரிக்கப்பட்டு வருகின்றன.  

2012 ஆம் ஆண்டு வரையில் மலேசியாவில் மட்டும் 35 இலட்சம் புரோட்டான் சாகா வாகனங்கள் விற்பனை செய்யப்பட்டுள்ளன. இங்கிலாந்து, சீனா, ஆஸ்திரேலியா, சிங்கப்பூர், தாய்லாந்து, ஜெர்மனி போன்ற வெளிநாடுகளில் 3.10,000 வாகனங்கள் விற்பனை செய்யப்பட்டுள்ளன.  

## வரலாறு

மலேசியாவை ஒரு தொழில்துறை நாடாக மாற்ற வேண்டும் என்றால் முதலில் ஒரு தேசிய வாகனத்தை உருவாக்க வேண்டும் என்பது முன்னாள் மலேசியப் பிரதமர் துன் மகாதீரின் ஓர் இலட்சியக் கனவாகும். 1979 ஆம் ஆண்டில் அந்த எண்ணம் உருவானது. 1982 ஆம் ஆண்டு தேசிய தானுந்து திட்டத்திற்கு (*National Car Project*) மலேசிய அமைச்சரவை  
அனுமதி அளித்தது.  

1983 மே 7 இல் புரோட்டோன் நிறுவனம் அதிகாரப்பூர்வமாக நிறுவப்பட்டது. மலேசிய கசானா எனும் தேசியப் பொருளகத்தின் மூலமாக புரோட்டோன் நிறுவனத்தில் மலேசிய அரசாங்கம் முழு உரிமையையும் பெற்று இருந்தது. அந்த நிறுவனத்திற்கு துன் மகாதீர் தலைமை வகித்தார். 1983 - 1984 ஆம் ஆண்டுகளில், முதலாவது மலேசியக் காரை உருவாக்கும் நோக்கத்தில், ஜப்பானிய மிட்சுபிசி நிறுவனத்துடன் புரோட்டோன் நிறுவனம் ஒரு கூட்டு முயற்சித் திட்டத்தில் இறங்கியது.  

### புரோட்டான் சாகாவின் பிரதான தொழிற்சாலை
அந்தக் கூட்டு முயற்சித் திட்டத்தின் மூலமாக 1985 ஜூலை 9 இல் மலேசியாவின் முதல் கார் வெள்ளோட்டம் கண்டது. புரோட்டான் சாகா மலேசிய வாகன உற்பத்தியின் ஒரு சின்னமாகக் கருதப்பட்டது. அதனால் முதல் வாகனம் மலேசிய தேசிய அருங்காட்சியகத்திற்கு அன்பளிப்பு செய்யப்பட்டது. புரோட்டான் சாகாவின் பிரதான தொழிற்சாலை சிலாங்கூர் ஷா ஆலாம் நகரில் இருக்கிறது.  

1986 இல் உற்பத்தியைவிட தேவை அதிகமாக இருந்தது. மலேசியக் காரை வாங்குவதில் மலேசியர்கள் தீவிரம் காட்டினர். மலேசியக் காரை வைத்து இருப்பது பெருமை என்றும் மலேசியர்கள் கருதினர். 1987 ஆம் ஆண்டு உள்ளூர்ச் சந்தையில் 64 விழுக்காடு விற்பனை புரோட்டான் சாகா வாகனமாக இருந்தது. 1989 ஆம் ஆண்டு, புரோட்டான் சாகா கார்கள் இங்கிலாந்திலும் விற்பனைக்கு போயின. இவர் தலைவராக வந்த பின்னர், புரோட்டான் சாகாவின் விற்பனை உயரத் தொடங்கியது.  

புரோட்டோன் ஜென்.2 கார்களில் மூன்று வகை வெளியீடு கண்டன.  
- *Proton Gen-2 R3 MME Edition*
- *Proton Gen-2 EVE Hybrid*
- *Proton Gen-2 Ecologic*
|-  
<>'''புரோட்டோன்  
சேவி'''  
| 2005–2010  
| **புரோட்டோன் சேவி** *(Proton Savvy)* கார்களுக்கு பிரான்சு நாட்டின் தொழில்நுட்பம் பயன்படுத்தப்பட்டது. மிகக் குறைவான எரிபொருள் பயன்படுத்தும் கார் என்று புகழாரம். மலேசிய சாதனைப் புத்தகத்திலும் தடம் பதித்தது. இந்த ரகக் கார்களில் *Proton Savvy R3 Zerokit* என மற்றும் ஒரு துணை ரகக் காரும் தயாரிக்கப்பட்டது. மலேசிய மக்களிடையே அதிக வரவேற்பைப் பெற்ற கார் என்று சொல்லப்படுகிறது.  
|-  
<>'''புரோட்டோன்  
சத்திரியா நியோ'''  
| 2006–Present  
| **புரோட்டோன் சத்திரியா நியோ** கார்கள், முன்பு 1995 இல் வெளியான **புரோட்டோன் சத்திரியா** கார்களுக்குப் பதிலாக மறுவடிவம் கொடுக்கப்பட்டு தயாரிக்கப்பட்டது. இவற்றுக்கு *Campro* இயந்திரங்கள் பயன்படுத்தப்பட்டன. அதிகமான வரவேற்பைப் பெறவில்லை.  
|-  
<>'''புரோட்டோன்  
பெசோனா'''  
| 2007–2010  
| **புரோட்டோன் சத்திரியா நியோ** கார்கள், **புரோட்டோன் ஜென்.2** வகையைச் சேர்ந்தவை. 2007 ஆகஸ்டு 15 இல் வெளியானது.  
|-  
<>'''புரோட்டோன்  
சாகா'''  
| 2008 இல் இருந்து இப்போது வரை  
| **புரோட்டோன் சாகா**, கொரியாவின் *LG CNS* ரகக் கார்களைச் சார்ந்தவை. சீனா, இந்தியா, ஆஸ்திரேலியா போன்ற நாடுகளிலும் பயன்பாட்டில் உள்ளன. விரைவில் அமெரிக்காவிற்கும் ஏற்றுமதி செய்யப்படப் போவதாக அறிவிக்கப்பட்டு உள்ளது.  
|-  
<>'''புரோட்டோன்  
எக்ஸோரா'''  
| 2009 இல் இருந்து இப்போது வரை  
| **புரோட்டோன் எக்ஸோரா** 2009 ஏப்ரல் 15 இல் வெளியீடு கண்டது. *1.6L Campro* இயந்திரம் பயன்படுத்தப்படுகிறது. 125 குதிரைச் சக்தி கொண்டது. இந்தக் காருக்குப் பெயர் வைக்கும் போட்டி நடைபெற்றது. நோர்சோலிஹான் எனும் பெண்மணி **எக்ஸோரா** எனும் பெயரை வழங்கி வெற்றி பெற்றார்.  
|-  
<>'''புரோட்டோன்  
இன்ஸ்பிரா'''  
| 2010 இல் இருந்து இப்போது வரை  
| **புரோட்டோன் இன்ஸ்பிரா**, மூன்று ஆண்டுகளுக்கு முன்னால் சந்தைக்கு வந்தது. மலேசியர்களிடையே பிரபலம் அடைந்து வருகிறது.  
|}  

## மேற்கோள்